ಎರಡು ನೈಸರ್ಗಿಕ ಅನಿಲ ಪೈಪ್‌ಲೈನ್ ಕಂಪನಿಗಳಾದ ಹ್ಯೂಸ್ಟನ್ ನ್ಯಾಚುರಲ್ ಗ್ಯಾಸ್ ಮತ್ತು ಇಂಟರ್‌ನಾರ್ಥ್ ಅನ್ನು ಸೇರ್ಪಡಿಸುವ ಮೂಲಕ ಕೆನ್ನೆಥ್ ಲೇ 1985ರಲ್ಲಿ ಎನ್ರಾನ್ ಸ್ಥಾಪಿಸಿದರು. 1990ರ ಪ್ರಾರಂಭದ ದಿನಗಳಲ್ಲಿ ವಿದ್ಯುತ್ ಶಕ್ತಿಯನ್ನು ಮಾರುಕಟ್ಟೆ ಬೆಲೆಗೆ ಮಾರಾಟ ಮಾಡುವುದಕ್ಕೆ ಕೈಗೊಂಡ ಕ್ರಮಕ್ಕೆ ಸಹಾಯ ನೀಡಿದರು. ಇದಾದ ಕೆಲವೇ ದಿನಗಳಲ್ಲಿ ಅಮೆರಿಕದ ಕಾಂಗ್ರೆಸ್ ನೈಸರ್ಗಿಕ ಅನಿಲ ಮಾರಾಟದ ಮೇಲಿನ ನಿಯಂತ್ರಣ ತೆಗೆದು ಹಾಕುವ ಕಾನೂನು ಪಾಸು ಮಾಡಿತು. ಇದರ ಪರಿಣಾಮವಾಗಿ ಎನ್ರಾನ್ ನಂತಹ ಕಂಪನಿಗಳು ಶಕ್ತಿ ಸಂಪನ್ಮೂಲವನ್ನು ಹೆಚ್ಚಿನ ಬೆಲೆಗೆ ಮಾರಾಟ ಮಾಡುವುದಕ್ಕೆ ಅವಕಾಶ ಕಲ್ಪಿಸಿತು. ಉತ್ಪಾದಕರು ಮತ್ತು ಸ್ಥಳೀಯ ಸರ್ಕಾರಗಳು ದರ ಅನಿಶ್ಚಿತತೆ ವಿರುದ್ಧ ಅಕ್ರೋಶ ವ್ಯಕ್ತಪಡಿಸಿದರು ಮತ್ತು ನಿಯಂತ್ರಣ ವಿಧಿಸಬೇಕು ಎಂದು ಒತ್ತಾಯ ಮಾಡಿದರು. ಎನ್ರಾನ್ ಮತ್ತು ಇತರ ಕಂಪನಿಗಳ ಬಲವಾದ ಲಾಬಿ ಮುಕ್ತ ಮಾರುಕಟ್ಟೆ ವ್ಯವಸ್ಥೆ ಅಸ್ತಿತ್ವದಲ್ಲಿ ಉಳಿಯುವಂತೆ ಮಾಡುವಲ್ಲಿ ಸಫಲವಾಯಿತು.
1992ರ ಹೊತ್ತಿಗೆ ಉತ್ತರ ಅಮೆರಿಕಾದಲ್ಲಿ ಎನ್ರಾನ್ ನೈಸರ್ಗಿಕ ಅನಿಲದ ಅತಿದೊಡ್ಡ ವ್ಯಾಪಾರಿ ಸಂಸ್ಥೆಯಾಯಿತು. ಮತ್ತು ಬಡ್ಡಿ ಮತ್ತು ತೆರಿಗೆ ಮುನ್ನ ಗಳಿಕೆಯಾದ 122 ಮಿಲಿಯನ್ ಡಾಲರ್‌ ಗಳಿಕೆಯೊಂದಿಗೆ ಅನಿಲ ವ್ಯಾಪಾರವು ಎನ್ರಾನ್ ನಿವ್ವಳ ಆದಾಯದಲ್ಲಿ ಎರಡನೇ ಅತಿದೊಡ್ಡ ಕೊಡುಗೆದಾರನಾಗಿ ಗುರುತಿಸಿಕೊಂಡಿತು. ನವೆಂಬರ್ 1999ರಲ್ಲಿ ಎನ್ರಾನ್ ಆನ್‌ಲೈನ್ ಎಂಬ ಆನ್‌ಲೈನ್ ಟ್ರೇಡಿಂಗ್ ಮಾದರಿಯನ್ನು ಸ್ಥಾಪಿಸುವ ಮೂಲಕ ಕಂಪನಿ ಮತ್ತಷ್ಟು ಅಭಿವೃದ್ಧಿ ಹೊಂದಿತು ಅಲ್ಲದೇ ತನ್ನ ವ್ಯಾಪಾರ ನಿರ್ವಹಣೆ ಮತ್ತು ವಿಸ್ತರಿಸುವುದಕ್ಕೆ ಮಾತುಕತೆ ಮಾಡುವಲ್ಲಿ ಅಭಿವೃದ್ಧಿ ಹೊಂದಿತು.
ಇನ್ನಷ್ಟು ಅಭಿವೃದ್ದಿ ಸಾಧಿಸುವ ಧಾವಂತದಲ್ಲಿ ಎನ್ರಾನ್ ತನ್ನ ಕಾರ್ಯತಂತ್ರ ಬದಲಿಸಲು ಹವಣಿಸಿತು. 2001ರ ಹೊತ್ತಿಗೆ ಎನ್ರಾನ್, ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಮಾಲೀಕತ್ವ ಹೊಂದಿದ ಮತ್ತು ನಿರ್ವಹಿಸುತ್ತಿರುವ ಗ್ಯಾಸ್ ಪೈಪ್‌ಲೈನ್. ಪಲ್ಪ್ ಮತ್ತು ಪೇಪರ್ ಪ್ಲಾಂಟ್‌ಗಳು, ವಿದ್ಯುತ್ ಶಕ್ತಿ ಘಟಕಗಳು ಮತ್ತು ಜಲಸಂಪನ್ಮೂಲಗಳನ್ನು ಹೊಂದಿರುವ ದೈತ್ಯ ಸಂಸ್ಥೆಯಾಯಿತು. ಇದೇ ಮಾದರಿಯ ಉತ್ಪನ್ನ ಮತ್ತು ಸೇವೆಗಳಿಗಾಗಿ ಎನ್ರಾನ್ ಕಾರ್ಪೋರೇಷನ್ ಹಣಕಾಸು ಮಾರುಕಟ್ಟೆಯಲ್ಲಿ ಕೂಡ ವಹಿವಾಟು ಪ್ರಾರಂಭಿಸಿತು.
ಈ ಎಲ್ಲದರ ಫಲಿತಾಂಶವಾಗಿ ಎನ್ರಾನ್ ಶೇರು ಬೆಲೆ 1991ರ ಪ್ರಾರಂಭದ ದಿನಗಳಿಂದ ಹಿಡಿದು 1998ರ ಅಂತ್ಯದ ಹೊತ್ತಿಗೆ ಶೇ.311ರಷ್ಟು ಹೆಚ್ಚಳ ಕಂಡಿತು. ಸಾಧಾರಣ ಮತ್ತು ಕಳಪೆ 500 ಶೇರು ಸೂಚ್ಯಂಕದಲ್ಲಿ ಇದು ಗಮನಾರ್ಹ ಏರಿಕೆಯಾಗಿದೆ. 1999ರಲ್ಲಿ ಶೇರು ಬೆಲೆ ಶೇ. 56 ರಷ್ಟು ಮತ್ತು 2000ರಲ್ಲಿ ಶೇ. 87ರಷ್ಟು ಹೆಚ್ಚಳವಾಯಿತು. ಇದೇ ಅವಧಿಗೆ ಹೋಲಿಸಿದಲ್ಲಿ ಶೇರು ಮಾರುಕಟ್ಟೆ ಶೇ.20ರಷ್ಟು ಹೆಚ್ಚಳ ಮತ್ತು ಶೇ. 10 ರಷ್ಟು ಇಳಿಕೆ ದಾಖಲಿಸಿತ್ತು. ಡಿಸೆಂಬರ್ 31, 2000ರ ಹೊತ್ತಿಗೆ ಎನ್ರಾನ್ ಶೇರು 83.13 ಡಾಲರ್‌ ತಲುಪಿತು ಮತ್ತು ಇದರ ಮಾರುಕಟ್ಟೆ ಬಂಡವಾಳವು 60 ಬಿಲಿಯನ್ ಡಾಲರ್‌‌ಗಳಿಗೂ ಹೆಚ್ಚಾಯಿತು. ಇದು ಆರು ಪಟ್ಟು ಬುಕ್ ವ್ಯಾಲ್ಯೂ ಮತ್ತು 70 ಪಟ್ಟು ಗಳಿಕೆಯಾಗುವ ಮೂಲಕ ಇದು ಶೇರು ಮಾರುಕಟ್ಟೆಯಲ್ಲಿನ ಹೆಚ್ಚಿದ ನಿರೀಕ್ಷೆ ಮತ್ತು ಇದರ ಉಜ್ವಲ ಭವಿಷ್ಯದ ಸೂಚಕವಾಯಿತು. ಇದು ಅಲ್ಲದೇ ಅಮೆರಿಕದ "ಫಾರ್ಚೂನ್ ಅತ್ಯಂತ ನಂಬಲರ್ಹ ಕಂಪನಿ" ಗಳ ಸಮೀಕ್ಷೆಯಲ್ಲಿ ಹೆಚ್ಚು ಕ್ರಿಯಾಶೀಲವಾದ ದೊಡ್ಡ ಕಂಪನಿ ಎಂದು ಎನ್ರಾನ್ ಹೆಸರು ಪಡೆಯಿತು.
ಎನ್ರಾನ್ ಉನ್ನತಿಗೇರುವಿಕೆ
ನಾಟ್ ವೆಸ್ಟ್ ಥ್ರೀ
ಪರಿಣಾಮಗಳು
ಎನ್ರಾನ್